Παραμύθι, **«Ένα παράξενο Χριστουγεννιάτικο δέντρο»**

Μιλώντας για τα Χριστούγεννα και τα έθιμα, συζητήσαμε για το στολισμό του δέντρου στο σπίτι μας, όπου όλοι θέλουν ένα διαφορετικό και πρωτότυπο χριστουγεννιάτικο δέντρο! Έτσι, διαβάσαμε το παραμύθι της αγαπημένης μας Γιολάντα Τσορώνη –Γεωργιάδη ***«Ένα παράξενο χριστουγεννιάτικο δέντρο».***

Η λαγουδοοικογένεια βρέθηκε παραμονή Πρωτοχρονιάς ξεσπιτωμένη και χωρίς φαγητό. Ο μπαμπάς- λαγός βγήκε στο δάσος για να ψάξει τροφή, αλλά στην αναζήτηση του κατάφερε να βρει πολύ λίγα, τα οποία έδωσε σε άλλα ζωάκια που είχαν μεγαλύτερη ανάγκη. Κι ενώ κινδύνευαν να κάνουν να κάνουν Πρωτοχρονιά με άδεια στομαχάκια, η καλοσύνη τους στόλισε ένα παράξενο Χριστουγεννιάτικο δέντρο.

Η καλοσύνη, η καλλιέργεια αυτής της αξίας στα παιδιά , αποδεικνύει ότι μελλοντικά θα γίνουν πιο ευτυχισμένα. Η αγάπη ίσως να είναι το αντίδοτο της δύσκολης εποχής που διανύουμε.

Τα παιδιά όλα μαζί αποφάσισαν να κάνουν τρεις καλές πράξεις αγάπης, όπως ο φίλος μας ο λαγός…

Οι μικροί μαθητές μας έφτιαξαν χριστουγεννιάτικες κάρτες και έγραψαν τις δικές τους ευχές αγάπης και στήριξης, οι οποίες μέσω της [Win Cancer](http://wincancer.gr/) θα διανεμηθούν σε ογκολογικούς ασθενείς που υποβάλλονται σε θεραπείες τις ημέρες των γιορτών στα αντικαρκινικά νοσοκομεία της χώρας. Οι δράσεις μας συνεχίζονται..

Συγχρόνως οι μαθητές κατασκεύασαν τα δικά τους πρωτότυπα χριστουγεννιάτικα δέντρα μεταφέροντας το μήνυμα της καλοσύνης και στις οικογένειές τους.. « Κάνε το καλό και θα το βρεις μπροστά σου»